**ยุทธศาสตร์การพัฒนาคณะเกษตรศาสตร์**

**ระยะ 4 ปี (พ.ศ. 2568-2571)**

**1. วิสัยทัศน์ (Vision)**

คณะเกษตรศาสตร์เป็นองค์กรที่มีคุณภาพ ด้านการศึกษา การวิจัยและบริการวิชาการสู่ชุมชน ด้านการเกษตรและอาหาร ที่ขับเคลื่อนด้วยเทคโนโลยีและนวัตกรรม ด้วยการบูรณาการองค์ความรู้ สู่การพัฒนาท้องถิ่นอย่างยั่งยืน

**2. ปรัชญา**

ศาสตร์แห่งเกษตร เพื่อท้องถิ่น สู่ความยั่งยืน

**3. พันธกิจ (Mission)**

1. ผลิตบัณฑิตให้มีคุณภาพ มีคุณลักษณะที่พึงประสงค์ตรงตามความต้องการของท้องถิ่นและตลาดแรงงานทั้งในปัจจุบันและอนาคต
2. วิจัยและพัฒนาองค์ความรู้ทางด้านการเกษตรและอาหาร ที่สามารถเพิ่มศักยภาพทางการแข่งขัน ตามความต้องการของท้องถิ่น
3. พัฒนาความร่วมมือกับเครือข่ายทั้งภายในและภายนอก การบริการวิชาการ ถ่ายทอดเทคโนโลยีและนวัตกรรมทางการเกษตรและอาหารตามบริบทของพื้นที่ เพื่อการพัฒนาท้องถิ่นอย่างยั่งยืน
4. อนุรักษ์และสืบสานภูมิปัญญาท้องถิ่นและสิ่งแวดล้อม โดยใช้ภูมิปัญญาท้องถิ่นและชุมชนเป็นฐาน การเรียนรู้
5. บริหารจัดการคณะตามหลักธรรมาภิบาลและมีวัฒนธรรมองค์กรที่ดี เพื่อให้เป็นองค์กรแห่งความสุข ตามนโยบายของมหาวิทยาลัย

**4. เป้าประสงค์หลัก** (Ultimate Goals) ของยุทธศาสตร์การพัฒนาคณะเกษตรศาสตร์

1. นักศึกษาได้รับการพัฒนาให้มีความรู้ มีทักษะ มีสมรรถนะตามหลักสูตร มีความคิดริเริ่มและสร้างสรรค์นวัตกรรม มีคุณลักษณะของผู้เรียนในศตวรรษที่ 21 มีสุขภาวะที่เหมาะสมและมีความสุข
2. เป็นแหล่งสร้างและพัฒนาองค์ความรู้และนวัตกรรม ทางด้านการเกษตรและอาหาร ที่สามารถเพิ่มศักยภาพและสนองตอบต่อการแข่งขันตามความต้องการของท้องถิ่น
3. เป็นแหล่งของการบริการวิชาการชุมชนทางด้านเกษตรและอาหาร และเป็นองค์กรที่จัดการเรียนรู้ให้กับคนในท้องถิ่น เพื่อให้เกิดการพัฒนาอย่างยั่งยืน
4. อนุรักษ์และสืบสานภูมิปัญญาท้องถิ่นและสิ่งแวดล้อม โดยใช้ภูมิปัญญาท้องถิ่นและชุมชนเป็นฐานการเรียนรู้
5. เป็นองค์กรที่มีการบริหารจัดการอย่างมีส่วนร่วมของบุคลากรตามหลักธรรมาภิบาล และมีวัฒนธรรมองค์กรที่ดี เพื่อให้เป็นองค์กรแห่งความสุขตามนโยบายของมหาวิทยาลัย

**5. ประเด็นยุทธศาสตร์ (Strategic Issue)**

**ประเด็นยุทธศาสตร์ที่ 1** การจัดการศึกษา การผลิตบัณฑิตและพัฒนาบุคลากร ให้มีคุณภาพ

**ประเด็นยุทธศาสตร์ที่ 2** วิจัยและพัฒนานวัตกรรม เพื่อพัฒนารูปแบบการจัดการเรียนการสอนและ การพัฒนาท้องถิ่นอย่างยั่งยืน

**ประเด็นยุทธศาสตร์ที่ 3** พัฒนาความร่วมมือกับเครือข่ายและทั้งภายในและนอกองค์กร

**ประเด็นยุทธศาสตร์ที่ 4** ทำนุบำรุงศิลปวัฒนธรรม และรักษาสิ่งแวดล้อม โดยใช้ภูมิปัญญาท้องถิ่นและ ชุมชนเป็นฐานการเรียนรู้

**ประเด็นยุทธศาสตร์ที่ 5** บริหารจัดการองค์กรอย่างมีคุณภาพตามหลักธรรมาภิบาล

**6. ค่านิยมองค์กร**

|  |  |  |
| --- | --- | --- |
| A –Academic Excellent | ความภาคภูมิใจในอาชีพเกษตรกรรม | ยึดมั่นในอัตลักษณ์เกษตรกรไทย มีจิตวิญญาณของผู้สร้างแผ่นดิน รักและภาคภูมิใจในงานเกษตร |
| G – Growth | การพัฒนาและเรียนรู้ตลอดชีวิต | เปิดรับการเปลี่ยนแปลง ใฝ่รู้ พัฒนาศักยภาพตนเองและองค์กรเพื่อความมั่นคงทางอาหารและอาชีพ |
| R – Respect | ความเคารพในคุณค่าคนและธรรมชาติ | ให้เกียรติผู้อื่น สืบสานภูมิปัญญาท้องถิ่น ร่วมดูแลสิ่งแวดล้อมอย่างยั่งยืน |
| I – Innovation | นวัตกรรมเพื่อการเกษตรยั่งยืน | สร้างสรรค์และประยุกต์ใช้เทคโนโลยี เพื่อพัฒนาการผลิต เพิ่มมูลค่า และยกระดับภาคเกษตร |

**7. กลยุทธ์และแนวทางการพัฒนาตามประเด็นยุทธศาสตร์**

**ประเด็นยุทธศาสตร์ที่ 1 การจัดการศึกษา การผลิตบัณฑิตและพัฒนาบุคลากร ให้มีคุณภาพ**

กลยุทธ์และแนวทางการพัฒนา

1. พัฒนาหลักสูตรทุกสาขาวิชา ให้ได้การรับรองมาตรฐานสากล และตอบสนองความต้องการของท้องถิ่น
2. ส่งเสริมการจัดการศึกษาเชิงบูรณาการกับการทำงานในทุกรูปแบบ ด้วยการบูรณาการการเรียนรู้และเสริมทักษะปฏิบัติต่างสาขาวิชา เพื่อให้นักศึกษามีความสามารถที่หลากหลาย
3. สร้างการรับรู้และแรงจูงใจให้กลุ่มเป้าหมายในการเข้ามาศึกษาต่อในคณะ โดยใช้ฐานชุมชนและผู้ปกครองเป็นผู้สนับสนุน
4. พัฒนาศักยภาพอาจารย์และบุคลากรให้มีระดับความเชี่ยวชาญที่สูงขึ้น และมีความพร้อมต่อกระบวนการจัดการเรียนการสอนในรูปแบต่างๆ
5. พัฒนาระบบนิเวศและจัดสรรสิ่งสนับสนุนที่เอื้อต่อการเรียนรู้ของนักศึกษา
6. ส่งเสริมและสนับสนุนเครือข่ายศิษย์เก่าเพื่อพัฒนาตนเอง พัฒนาศิษย์ปัจจุบันและร่วมพัฒนาคณะเกษตรศาสตร์
7. จัดโครงการ/กิจกรรมเพื่อสร้างสัมพันธภาพของบุคลากรภายในองค์กร
8. จัดกิจกรรมเสริมหลักสูตร เพื่อพัฒนาทักษะการเรียนรู้ในทศวรรษที่ 21 และการสร้างจิตอาสาเพื่อพัฒนาท้องถิ่น
9. พัฒนาศักยภาพนักศึกษาและกระบวนการจัดกิจกรรมนักศึกษา เพื่อเสริมสร้างการเป็นบุคคลที่มีคุณภาพ มีสุขภาวะที่ดีและมีความสุข

**ประเด็นยุทธศาสตร์ที่ 2** **วิจัยและพัฒนานวัตกรรม เพื่อพัฒนารูปแบบการจัดการเรียนการสอนและการพัฒนา ท้องถิ่นอย่างยั่งยืน**

กลยุทธ์และแนวทางการพัฒนา

1. ส่งเสริม สนับสนุนและพัฒนางานวิจัยของนักศึกษา คณาจารย์ และบุคลากร ให้มีคุณภาพ เพื่อให้สามารถแก้ไขปัญหาและพัฒนาท้องถิ่นได้
2. สนับสนุนการวิจัยและพัฒนาเชิงพื้นที่ เพื่อแก้ปัญหาและสร้างความเข้มแข็งให้กับชุมชนและพัฒนาท้องถิ่นได้
3. บูรณาการ พันธกิจด้านการวิจัย การจัดการเรียนการสอน การบริการวิชาการชุมชนและ การทำนุบำรุงศิลปวัฒนธรรม เพื่อให้เกิดนวัตกรรมในการพัฒนาท้องถิ่น
4. สนับสนุนการสร้างเครือข่ายด้านการวิจัย ทั้งภายในและภายนอกองค์กร
5. ส่งเสริมให้มีการเผยแพร่ผลงานวิจัยของนักศึกษา คณาจารย์และบุคลากร ในวารสารเกษตรราชภัฏหรือวารสารอื่นๆ ที่เกี่ยวข้อง

**ประเด็นยุทธศาสตร์ที่ 3 การพัฒนาความร่วมมือเครือข่ายและความสัมพันธ์ที่ดี ทั้งภายในและนอกองค์กร**

กลยุทธ์และแนวทางการพัฒนา

1. จัดทำความร่วมมือ ร่วมกับองค์กรปกครองส่วนท้องถิ่น และองค์กรภาครัฐที่เกี่ยวข้อง เพื่อกำหนดแนวทางการร่วมกัน ด้านการจัดการเรียนการสอน การพัฒนานักศึกษา การวิจัยและงานพัฒนาด้านอื่นๆ ที่เกี่ยวข้อง
2. บูรณาการการทำงานกับหน่วยงานต่างๆ ทั้งภายในและภายนอกองค์กร เพื่อขับเคลื่อนการบริการวิชาการด้านการเกษตร อาหารและด้านอื่นๆ ตามความต้องการของชุมชนท้องถิ่น
3. ส่งเสริมให้ทุกสาขาวิชามีบทบาทในการนำนักศึกษา คณาจารย์ และบุคลากร ลงพื้นที่ เพื่อนำโจทย์ความต้องการของชุมชน มาบูรณาการในการจัดการเรียนการสอนและการวิจัย เพื่อพัฒนาท้องถิ่นอย่างยั่งยืน
4. จัดหลักสูตรระยะสั้นตามความต้องการของชุมชน ในรูปแบบการลงทะเบียนและการให้เปล่า
5. สนับสนุนโครงการอันเนื่องมาจากพระราชดำริฯ และโครงการอื่นๆ ที่เกี่ยวข้อง
6. ส่งเสริมและพัฒนาผู้ประกอบการรายใหม่และเกษตรกรรุ่นใหม่ รวมทั้งผู้เกษียณอายุให้มีความรู้ ทักษะ ความเชี่ยวชาญที่จะเป็นต่อการประกอบอาชีพ (Re-Skill & Up-Skill)
7. พัฒนาฟาร์มเกษตร 50 พรรษา มหาวชิราลงกรณ์ เพื่อเป็นศูนย์การเรียนรู้และเสริมสร้างประสบการณ์สำหรับนักศึกษาและประชาชน

**ประเด็นยุทธศาสตร์ที่ 4 การทำนุบำรุงศิลปวัฒนธรรม และรักษาสิ่งแวดล้อม โดยใช้ภูมิปัญญาท้องถิ่นและ ชุมชนเป็นฐานการเรียนรู้**

กลยุทธ์และแนวทางการพัฒนา

1. สนับสนุนการอนุรักษ์ศิลปวัฒนธรรมท้องถิ่น โดยเน้นการเรียนรู้วิถีชุมชนเป็นฐาน ผ่านงานกิจกรรมนักศึกษา
2. แสวงหาความร่วมมือภูมิปัญญาท้องถิ่นด้านการเกษตรและอาหาร เพื่อเป็นแหล่งเรียนรู้นอกห้องเรียน
3. สนับสนุนการอนุรักษ์ บูรณาการวัฒนธรรมและภูมิปัญญาท้องถิ่นด้านการเกษตรและอาหาร กับองค์ความรู้และเทคโนโลยีสมัยใหม่สู่การพัฒนาอย่างยั่งยืน

**ประเด็นยุทธศาสตร์ที่ 5 บริหารจัดการองค์กรอย่างมีคุณภาพตามหลักธรรมาภิบาล**

กลยุทธ์และแนวทางการพัฒนา

1. สร้างการมีส่วนร่วมในการกำหนด วางแผน การร่วมมือปฏิบัติและการรับประโยชน์ร่วมกัน เพื่อสร้างความภาคภูมิใจขององค์กร
2. บุคลากรทุกระดับมีความรู้ความสามารถสอดคล้องกับภารกิจและการเปลี่ยนแปลงของยุคเพื่อให้สามารถพัฒนาตนเองและเข้าสู่ตำแหน่งที่สูงขึ้น
3. การบริหารทรัพย์สินให้คุ้มค่าเกิดประโยชน์สูงสุดและสร้างรายได้
4. การใช้ทรัพยากรที่มีประสิทธิภาพ ลดมลพิษและเป็นมิตรกับสิ่งแวดล้อม
5. ใช้ดิจิตอลแพลตฟอร์มและระบบสารสนเทศเพื่อสนับสนุนพันธกิจของคณะ รวมถึงสร้างฐานข้อมูลเพื่อการบริหารและการตัดสินใจ และการสื่อสารองค์กรอย่างมีประสิทธิภาพ
6. การบริหารและการจัดสรรงบประมาณโดยคำนึงถึงความคล่องตัวและประสิทธิภาพการทำงานสูงสุด
7. ประชาสัมพันธ์กิจกรรมและโครงการของคณะจัดทำเนื้อหาสาระที่เป็นประโยชน์ผ่านสื่อใหม่ที่เป็นที่นิยมอย่างต่อเนื่อง เพื่อสร้างการรับรู้และเข้าถึงกลุ่มเป้าหมาย
8. กำหนดมาตรการติดตามผลการปฏิบัติงานที่ได้รับมอบหมายอย่างต่อเนื่อง เพื่อการบรรลุเป้าหมายขององค์กร ตามแนวทางปฏิบัติงานตามหลักธรรมาภิบาลอย่างชัดเจน

**การวิเคราะห์สถานภาพองค์กร**

การวิเคราะห์สถานการณ์หน่วยงานจากสภาวะแวดล้อมภายในและภายนอกองค์กร โดยอาศัยเครื่องมือ SWOT Analysis หรือการวิเคราะห์สภาพแวดล้อมและศักยภาพหรือการวิเคราะห์สภาวะแวดล้อมของอัลเบิร์ตฮัมฟรี (Albert Humphrey) เป็นเครื่องมือในการประเมินสถานการณ์โดยการวิเคราะห์ สภาพแวดล้อมภายในและภายนอก คณะเกษตรศาสตร์ มหาวิทยาลัยราชภัฏอุบลราชธานี เพื่อการจัดการบริหารองค์กรให้สอดคล้องกับแนวทางการพัฒนาการศึกษา สอดคล้องกับสถานการณ์การศึกษาชาติและความต้องการของชุมชนท้องถิ่นภายใต้เงื่อนไขข้อจำกัด รวมถึงองค์ประกอบที่มีอิทธิพลต่อการจัดการศึกษา โดยจำแนกการวิเคราะห์สถานการณ์ของหน่วยงานเป็น 2 ส่วน คือ การวิเคราะห์สถานการณ์ภายในองค์กร (Internal factor) กับการวิเคราะห์สถานการณ์ภายนอกองค์กร (External factor)

**1.1 การวิเคราะห์สถานการณ์ภายในองค์กร (Internal factor)**

**จุดแข็ง (Strength)**

**ด้านการผลิตบัณฑิต**

1. มีอาจารย์ที่มีคุณวุฒิปริญญาเอกและตำแหน่งทางวิชาการ (ผู้ช่วยศาสตราจารย์) จำนวนมาก

2. มีหลักสูตรการศึกษาที่สามารถตอบสนองความต้องการของผู้เรียนเพื่อเป็นรากฐานในการพัฒนาประเทศและสร้างความมั่นคงทางเกษตรอาหารและชุมชน

3.ระบบการรับนักศึกษาเปิดโอกาสให้เยาวชนทั้งในและต่างประเทศได้เข้าถึงการศึกษาระดับอุดมศึกษาอย่างกว้างขวาง เป็นจุดเด่นสำหรับการให้บริการศึกษา

4. มีบุคลากรที่มีศักยภาพในการบริการวิชาการสู่ชุมชนที่สอดคล้องกับความต้องการและเป็นที่ยอมรับของชุมชน

5. มีพื้นที่และแหล่งเรียนรู้ด้านการเกษตรและอาหารที่เอื้อต่อการเรียนรู้ฝึกประสบการณ์ให้แก่นักศึกษา ทั้งพื้นที่ในมหาวิทยาลัยและศูนย์การเรียนรู้ยางน้อย

6. บุคลากรสายสนับสนุนเข้าสู่ทางวิชาการ (ชำนาญการ) จำนวนมาก

7. สถานที่ตั้งอยู่ใจกลางเมืองและการคมนาคมสะดวก

8. มีทรัพยากร สิ่งสนับสนุนการเรียนรู้ ที่หลากหลายและเพียงพอ

9. มีกิจกรรมที่ส่งเสริมและพัฒนาทักษะของผู้เรียนในศตวรรษที่ 21

**ด้านการวิจัย**

1. กำหนดนโยบายและยุทธศาสตร์การวิจัยสอดคล้องกับยุทธศาสตร์การวิจัยของประเทศ

2. ให้ความสำคัญกับพันธกิจด้านการวิจัย การพัฒนาทักษะการวิจัยตลอดจนสนับสนุนการนำเสนอผลการวิจัยและการนำผลการวิจัยไปใช้ประโยชน์

3. คณาจารย์ได้รับทุนวิจัยจากหน่วยงานภายในและภายนอกเพื่อพัฒนาตนเองและชุมชนเพิ่ม

มากขึ้น

**ด้านการบริการวิชาการ**

1. มีบุคลากรเป็นกรรมการวิชาการ กรรมการวิชาชีพ กรรมการวิทยานิพนธ์ภายนอก กรรมการผู้ทรงคุณวุฒิ

2. มีบุคลากรที่มีศักยภาพในการบริการวิชาการสู่ชุมชนที่สอดคล้องกับความต้องการและเป็นที่ยอมรับของชุมชน

3. ได้รับการจัดสรรงบประมาณสนับสนุนการให้บริการวิชาการอย่างต่อเนื่อง

4. สนับสนุนให้นักศึกษาและบุคลากรทุกระดับให้บริการวิชาการ

**ด้านการทำนุบำรุงศิลปวัฒนธรรม ทรัพยากรธรรมชาติและสิ่งแวดล้อม**

1. มีโครงการส่งเสริมกิจกรรมด้านการทำนุบำรุงศิลปวัฒนธรรม ทรัพยากรธรรมชาติและสิ่งแวดล้อม

**ด้านการบริหารจัดการองค์กร**

1. ยึดหลักการบริหารงานอย่างมีธรรมาภิบาล

2. จัดงบประมาณตามแผนยุทธศาสตร์และมีความสมดุล

3. เปิดโอกาสให้บุคลากรแสดงความคิดเห็นและมีส่วนร่วมในกิจกรรมต่าง ๆ

**จุดอ่อน (Weakness)**

**ด้านการผลิตบัณฑิต**

1. จำนวนรับนักศึกษาของคณะเกษตรศาสตร์ส่วนใหญ่ยังไม่เป็นไปตามแผนรับ

2. หลักสูตรเทคโนโลยีอาหาร มีจำนวนนักศึกษาน้อยกว่าร้อยละ 50 ของแผนรับ

3. ขาดกลไกในการพัฒนาทักษะ Soft-skills (ภาษาอังกฤษและดิจิทัล) ทั้งบุคลากรและนักศึกษา

4. ขาดกิจกรรมส่งเสริมความเชื่อมโยงระหว่างศิษย์เก่าและศิษย์ปัจจุบัน

**ด้านการวิจัย**

1. บุคลากรส่วนใหญ่ยังขาดความมั่นใจในการเขียนงานวิจัยที่ตีพิมพ์ในระดับนานาชาติ

**การบริการด้านวิชาการ**

1. ขาดการประชาสัมพันธ์ระหว่างหน่วยงานกับชุมชนที่ต้องการบริการวิชาการ

2. ระเบียบการปฏิบัติด้านงบประมาณในการมีส่วนร่วมของนักศึกษาในการบริการวิชาการ

**การทำนุบำรุงศิลปวัฒนธรรม ทรัพยากรธรรมชาติ และสิ่งแวดล้อม**

1. นักศึกษาให้ความร่วมมือในการเข้าร่วมกิจกรรมเฉพาะกลุ่มสโมสรนักศึกษา

2. พื้นที่ในการทำกิจกรรมของนักศึกษามีจำกัด

**การบริหารจัดการองค์กร**

1. มีกิจกรรมสานสัมพันธ์ของบุคลากรน้อย

**1.2 การวิเคราะห์สถานการณ์ภายนอกองค์กร (External factor)**

**โอกาส (Opportunity)**

**ด้านการผลิตบัณฑิต**

1. ความสะดวกในการคมนาคมกับต่างประเทศ (ลาว เวียดนาม ภูฏาณ และกัมพูชา) ช่วยสร้างโอกาสการขยายบริการการศึกษา

2. มีเครือข่ายกับหน่วยงานภาครัฐและภาคเอกชนในท้องถิ่น เพื่อร่วมมือในการจัดการศึกษา

3. มีพื้นที่รองรับการขยายตัวทางการศึกษา

4. มีนโยบายภาครัฐที่สนับสนุนแนวทางการพัฒนาด้านการเกษตรและอาหาร

5. ภาครัฐให้ความสำคัญกับการส่งเสริมการเรียนรู้นอกห้องเรียนและการเรียนรู้ตลอดชีวิต

6. หน่วยงานภาครัฐและสถาบันการศึกษามีการพัฒนาเทคโนโลยีปัญญาประดิษฐ์ที่ช่วยส่งเสริมกระบวนการการเรียนการสอน

**ด้านการวิจัย**

1. มีเทคโนโลยี ปัญญาประดิษฐ์ และนวัตกรรม ที่ช่วยส่งเสริมสนับสนุนด้านการสืบค้นงานวิจัยและการตีพิมพ์ผลงานวิชาการ

2. มีนโยบายการส่งเสริมงานวิจัยด้านการใช้ประโยชน์และการมีส่วนร่วมของชุมชน มีความเชื่อมโยงกับการบริการวิชาการ

3. การเข้าถึงแหล่งทุนวิจัยภายนอกเพิ่มขึ้น

4. กรอบงานวิจัยของประเทศยังคงให้ความสำคัญการพัฒนาด้านเกษตรและอาหาร

**ด้านการบริการวิชาการ**

1. มีปราชญ์ชาวบ้าน ผู้นำท้องถิ่นและศูนย์การเรียนรู้ภายนอกให้การสนับสนุนและช่วยเหลือในการบริการวิชาการ

2. มีเครือข่ายความร่วมมือจากหน่วยงานภายนอกทั้งภาครัฐ และเอกชน

3. ท้องถิ่นและชุมชนมีความต้องการด้านการบริการวิชาการเพิ่มขึ้น

4. มีแนวโน้มความต้องการด้านอาหารปลอดภัยและเกษตรอินทรีย์เพิ่มขึ้น

**ด้านทำนุบำรุงศิลปวัฒนธรรม ทรัพยากรธรรมชาติ และสิ่งแวดล้อม**

1. ตั้งอยู่ในพื้นที่ที่มีความโดดเด่นด้านศิลปะและวัฒนธรรมอันเก่าแก่และมีความสมบูรณ์ทางทรัพยากรธรรมชาติและสิ่งแวดล้อม

2. แนวนโยบายภาครัฐและหน่วยงานภาคีเครือข่าย ส่งเสริม Soft-power และวัฒนธรรมท้องถิ่น

**ด้านการบริหารจัดการองค์กร**

1. มีแนวนโยบายการพัฒนาภาคีเครือข่ายคณะเกษตรราชภัฎทั่วประเทศในด้านการสร้าง

ความเข้มแข็งด้านวิชาการร่วมกัน

2. ภาคีเครือข่ายหน่วนงานภาครัฐและเอกชนในพื้นที่ระดับตำบล อำเภอ และจังหวัดที่สนับสนุนนโยบายการพัฒนาด้านการเกษตรและอาหารร่วมกัน

**ภัยคุกคาม (Treats)**

**ด้านการผลิตบัณฑิต**

1. นักศึกษามีค่านิยมในการเรียนด้านการเกษตรน้อยลง

2. มีแนวโน้มด้านการเรียนหลักสูตรวิชาชีพระยะสั้นเพิ่มขึ้น

3. การเปลี่ยนแปลงด้านเทคโนโลยีการเกษตรอย่างรวดเร็ว

4. ค่านิยมและความคาดหวังด้านการศึกษา การประกอบอาชีพที่เปลี่ยนแปลงไปให้ความสนใจอาชีพทันสมัย มีอิสระ และมีรายได้สูง

5. การแข่งขันระหว่างสถาบันการศึกษาหรือหลักสูตรที่คล้ายคลึงกันสูงขึ้น

**ด้านการวิจัย**

1. มีการแข่งขันสูงในการขอรับทุนสนับสนุนงานวิจัยภายนอกที่มีอยู่อย่างจำกัด

**ด้านการบริการวิชาการ**

1. ข้อจำกัดด้านเวลาของนักวิชาการและชุมชนในด้านการบริการวิชาการ

2. การเปลี่ยนแปลงผู้นำท้องถิ่นและนโยบายด้านการบริหารงานของผู้นำท้องถิ่น

**ด้านทำนุบำรุงศิลปวัฒนธรรม ทรัพยากรธรรมชาติ และสิ่งแวดล้อม**

1. การเปลี่ยนแปลงด้านสภาพภูมิอากาศที่เป็นอุปสรรคในการจัดกิจกรรม

2. การเปลี่ยนแปลงทางสังคมทำให้เยาวชนห่างไกลจากวัฒนธรรมดั้งเดิม

**8. เป้าหมายตัวชี้วัด (KPI) ตามประเด็นยุทธศาสตร์**

| **ประเด็นยุทธศาสตร์** | **กลยุทธ์/แนวทางหลัก** | **ตัวชี้วัดความสำเร็จ**  **(เชิงปริมาณ/เชิงคุณภาพ)** | **ค่าเป้าหมาย (ปี)** | | | |
| --- | --- | --- | --- | --- | --- | --- |
| **2568** | **2569** | **2570** | **2571** |
| ประเด็นยุทธศาสตร์ที่1: **การจัดการศึกษา การผลิตบัณฑิตและพัฒนาบุคลากร ให้มีคุณภาพ** | 1. พัฒนาหลักสูตรทุกสาขาวิชา ให้ได้การรับรองมาตรฐานสากล และตอบสนองความต้องการของท้องถิ่น  2. ส่งเสริมการจัดการศึกษาเชิงบูรณาการกับการทำงานในทุกรูปแบบ ด้วยการบูรณาการการเรียนรู้และเสริมทักษะปฏิบัติต่างสาขาวิชา เพื่อให้นักศึกษามีความสามารถที่หลากหลาย  3. สร้างการรับรู้และแรงจูงใจให้กลุ่มเป้าหมายในการเข้ามาศึกษาต่อในคณะ โดยใช้ฐานชุมชนและผู้ปกครองเป็นผู้สนับสนุน  4. พัฒนาศักยภาพอาจารย์และบุคลากรให้มีระดับความเชี่ยวชาญที่สูงขึ้น และมีความพร้อมต่อกระบวนการจัดการเรียนการสอนในรูปแบต่างๆ  5.พัฒนาระบบนิเวศและจัดสรรสิ่งสนับสนุนที่เอื้อต่อการเรียนรู้ของนักศึกษา  6.ส่งเสริมและสนับสนุนเครือข่ายศิษย์เก่าเพื่อพัฒนาตนเอง พัฒนาศิษย์ปัจจุบันและร่วมพัฒนาคณะเกษตรศาสตร์  7.จัดโครงการ/กิจกรรมเพื่อสร้างสัมพันธภาพของบุคลากรภายในองค์กร  8.จัดกิจกรรมเสริมหลักสูตร เพื่อพัฒนาทักษะการเรียนรู้ในทศวรรษที่ 21 และการสร้าง จิตอาสาเพื่อพัฒนาท้องถิ่น  9.พัฒนาศักยภาพนักศึกษาและกระบวนการจัดกิจกรรมนักศึกษา เพื่อเสริมสร้างการเป็นบุคคลที่มีคุณภาพ มีสุขภาวะที่ดีและมีความสุข | 1. จำนวนหลักสูตรที่ได้รับการปรับปรุงและพัฒนา | 2 | 3 | 3 | 4 |
| 1. กิจกรรมการจัดการเรียนการสอนเชิงบูรณาการการเรียนรู้และเสริมทักษะปฏิบัติต่างสาขาวิชา | 2 | 8 | 10 | 12 |
| 1. กิจกรรมบริการวิชาการวิชาการ/จิตรอาสา เพื่อแก้ปัญหาในชุมชน | 2 | 4 | 6 | 8 |
| 1. กิจกรรมพัฒนาศักยภาพบุคลากรเพื่อการจัดการเรียนการสอน 2. กิจกรรมการพัฒนาศักยภาพนักวิทยาศาสตร์ 3. กิจกรรมการพัฒนาพื้นที่การเรียนรู้และสร้างสรรแนวคิดนวัตกรรม 4. โครงการหลักสูตรระยะสั้นเพื่อสร้างทักษะใหม่และพัฒนาทักษะทางชีวิต 5. โครงการเชื่อมสัมพันธ์บุคลากร   9.โครงการ/กิจกรรมส่งเสริมและพัฒนาศักยภาพหลักสูตร | 2  1  1  2  1  4 | 2  2  2  3  1  4 | 3  2  2  4  1  4 | 4  3  3  6  1  5 |
| ประเด็นยุทธศาสตร์ที่ 2 : **วิจัยและพัฒนานวัตกรรม เพื่อพัฒนารูปแบบการจัดการเรียนการสอนและการพัฒนาท้องถิ่นอย่างยั่งยืน** | 1. ส่งเสริม สนับสนุนและพัฒนางานวิจัยของนักศึกษา คณาจารย์ และบุคลากร ให้มีคุณภาพ เพื่อให้สามารถแก้ไขปัญหาและพัฒนาท้องถิ่นได้ 2. สนับสนุนการวิจัยและพัฒนาเชิงพื้นที่ เพื่อแก้ปัญหาและสร้างความเข้มแข็งให้กับชุมชนและพัฒนาท้องถิ่นได้ 3. บูรณาการ พันธกิจด้านการวิจัย การจัดการเรียนการสอน การบริการวิชาการชุมชนและ การทำนุบำรุงศิลปวัฒนธรรม เพื่อให้เกิดนวัตกรรมในการพัฒนาท้องถิ่น 4. สนับสนุนการสร้างเครือข่ายด้านการวิจัย ทั้งภายในและภายนอกองค์กร 5. ส่งเสริมให้มีการเผยแพร่ผลงานวิจัยของนักศึกษา คณาจารย์และบุคลากร ในวารสารเกษตรราชภัฏหรือวารสารอื่นๆ ที่เกี่ยวข้อง | 1. โครงการวิจัยเพื่อตอบโจทย์ความต้องการของชุมชน | 4 | 4 | 5 | 6 |
| 1. โครงการพัฒนางานวิจัยเชิงพื้นที่ | 1 | 2 | 2 | 3 |
| 1. โครงการเครือข่ายห้องปฏิบัติการและเครื่องมือวิทยาศาสตร์ | 1 | 1 | 2 | 2 |
| 4.โครงการส่งเสริม สนับสนุนการตีพิมพ์วารสารการเกษตรราชภัฏ | 4 | 4 | 4 | 5 |
| ประเด็นยุทธศาสตร์ที่ 3 : **การพัฒนาความร่วมมือเครือข่ายและความสัมพันธ์ที่ดี ทั้งภายในและนอกองค์กร** | 1. จัดทำความร่วมมือ ร่วมกับองค์กรปกครองส่วนท้องถิ่น และองค์กรภาครัฐที่เกี่ยวข้องเพื่อกำหนดแนวทางการร่วมกัน ด้านการจัดการเรียนการสอน การพัฒนานักศึกษา การวิจัยและงานพัฒนาด้านอื่นๆ ที่เกี่ยวข้อง 2. บูรณาการการทำงานกับหน่วยงานต่างๆ ทั้งภายในและภายนอกองค์กร เพื่อขับเคลื่อนการบริการวิชาการด้านการเกษตร อาหารและด้านอื่นๆ ตามความต้องการของชุมชนท้องถิ่น 3. ส่งเสริมให้ทุกสาขาวิชามีบทบาทในการนำนักศึกษา คณาจารย์ และบุคลากร ลงพื้นที่ เพื่อนำโจทย์ความต้องการของชุมชน มาบูรณาการในการจัดการเรียนการสอนและการวิจัยเพื่อพัฒนาท้องถิ่นอย่างยั่งยืน 4. จัดหลักสูตรระยะสั้นตามความต้องการของชุมชน ในรูปแบบการลงทะเบียนและการให้เปล่า 5. สนับสนุนโครงการอันเนื่องมาจากพระราชดำริฯ และโครงการอื่นๆ ที่เกี่ยวข้อง 6. ส่งเสริมและพัฒนาผู้ประกอบการรายใหม่และเกษตรกรรุ่นใหม่ รวมทั้งผู้เกษียณอายุให้มีความรู้ ทักษะ ความเชี่ยวชาญที่จะเป็นต่อการประกอบอาชีพ (Re-Skill & Up-Skill) 7. พัฒนาฟาร์มเกษตร 50 พรรษา มหาวชิราลงกรณ์ เพื่อเป็นศูนย์การเรียนรู้และเสริมสร้างประสบการณ์สำหรับนักศึกษาและประชาชน | 1. โครงการพัฒนาแผนปฏิบัติการบริการวิชาการที่บูรณาการองค์ความรู้และความเชี่ยวชาญของบุคลกรในคณะ | 1 | 1 | 1 | 1 |
| 1. โครงการพัฒนาแผนปฏิบัติการบริการวิชาการที่บูรณาการกับภาระกิจของหน่วยงานภายนอกและความต้องการของชุมชน | 1 | 1 | 1 | 1 |
| 1. โครงการฝึกอบรมหลักสูตรระยะสั้น | 4 | 4 | 6 | 6 |
| 1. โครงการส่งเสริมและพัฒนาผู้ประกอบการ/เกษตรกรรุ่นใหม่/เกษตรหลังเกษียณ | 2 | 2 | 3 | 4 |
| 1. โครงการโครงการอันเนื่องมาจากพระราชดำริฯ | 3 | 4 | 4 | 4 |
| 6.โครงการพัฒนาสถานีการเรียนรู้และงานวิจัยของนักศึกษาและบุคลากรด้านการเกษตร “ฟาร์มเกษตร 50 พรรษา มหาวชิราลงกรณ์” | 1 | 1 | 2 | 2 |
| องค์กรประเด็นยุทธศาสตร์ที่ 4  **: การทำนุบำรุงศิลปวัฒนธรรม และรักษาสิ่งแวดล้อม โดยใช้ภูมิปัญญาท้องถิ่นและชุมชนเป็นฐานการเรียนรู้** | 1.สนับสนุนการอนุรักษ์ศิลปวัฒนธรรมท้องถิ่น โดยเน้นการเรียนรู้วิถีชุมชนเป็นฐาน ผ่านงานกิจกรรมนักศึกษา  2.แสวงหาความร่วมมือภูมิปัญญาท้องถิ่นด้านการเกษตรและอาหาร เพื่อเป็นแหล่งเรียนรู้นอกห้องเรียน  3.สนับสนุนการอนุรักษ์ บูรณาการวัฒนธรรมและภูมิปัญญาท้องถิ่นด้านการเกษตรและอาหาร กับองค์ความรู้และเทคโนโลยีสมัยใหม่สู่การพัฒนาอย่างยั่งยืน | 1. กิจกรรมการอนุรักษ์ศิลปวัฒนธรรมท้องถิ่น | 2 | 3 | 4 | 3 |
| 1. เครือข่ายภูมิปัญญาท้องถิ่นและแหล่งเรียนรู้ | 2 | 2 | 3 | 3 |
| 1. กิจกรรมการสืบสาน และบูรณาการวัฒนธรรมและภูมิปัญญาท้องถิ่นด้านการเกษตรและอาหาร กับองค์ความรู้และเทคโนโลยีสมัยใหม่สู่การพัฒนาอย่างยั่งยืน | 2 | 2 | 2 | 2 |
| ประเด็นยุทธศาสตร์ที่ 5 **: บริหารจัดการองค์กรอย่างมีคุณภาพตามหลักธรรมาภิบาล** | 1. สร้างการมีส่วนร่วมในการกำหนด วางแผน การร่วมมือปฏิบัติและการรับประโยชน์ร่วมกัน เพื่อสร้างความภาคภูมิใจขององค์กร 2. บุคลากรทุกระดับมีความรู้ความสามารถสอดคล้องกับภารกิจและการเปลี่ยนแปลงของยุคเพื่อให้สามารถพัฒนาตนเองและเข้าสู่ตำแหน่งที่สูงขึ้น 3. การบริหารทรัพย์สินให้คุ้มค่าเกิดประโยชน์สูงสุดและสร้างรายได้ 4. การใช้ทรัพยากรที่มีประสิทธิภาพ ลดมลพิษและเป็นมิตรกับสิ่งแวดล้อม 5. ใช้ดิจิตอลแพลตฟอร์มและระบบสารสนเทศเพื่อสนับสนุนพันธกิจของคณะ รวมถึงสร้างฐานข้อมูลเพื่อการบริหารและการตัดสินใจ และการสื่อสารองค์กรอย่างมีประสิทธิภาพ 6. การบริหารและการจัดสรรงบประมาณโดยคำนึงถึงความคล่องตัวและประสิทธิภาพการทำงานสูงสุด 7. ประชาสัมพันธ์กิจกรรมและโครงการของคณะจัดทำเนื้อหาสาระที่เป็นประโยชน์ผ่านสื่อใหม่ที่เป็นที่นิยมอย่างต่อเนื่อง เพื่อสร้างการรับรู้และเข้าถึงกลุ่มเป้าหมาย 8. กำหนดมาตรการติดตาม ผลการปฏิบัติงานที่ได้รับมอบหมายอย่างต่อเนื่อง เพื่อการบรรลุเป้าหมายขององค์กร ตามแนวทางปฏิบัติงานตามหลักธรรมาภิบาลอย่างชัดเจน | 1.ร้อยละของความพึงพอใจของบุคลากรในการปฏิบัติงาน | 85 | 90 | 95 | 95 |